b'\n_START_ARTICLE_\nManhattan\n_START_PARAGRAPH_\nManhattan je otok, obdan z rekami Hudson, East River ter Harlem in eno od petih mestnih okro\xc5\xbeij New Yorka. Leta 2000 je imel 1.537.195 prebivalcev._NEWLINE_Manhattan je z mostovi in s predori povezan z New Jerseyem ter z ostalimi newyor\xc5\xa1kimi okro\xc5\xbeji Bronx, Brooklyn in Queens; na Staten Island pa vozi le trajekt._NEWLINE_Ime Manhattan izhaja iz indijanskega izraza za gri\xc4\x8devnat svet, kar je ta otok dejansko bil, ko so ga indijanci za sme\xc5\xa1no nizko vsoto prodali Nizozemcem. Ob izgradnji mnogo\xc5\xa1tevilnih objektov je reliefna podoba Manhattna ve\xc4\x8dinoma izginila. Rudninska sestava tal je ve\xc4\x8dinoma granit, zato je otok primeren za gradnjo velikih stolpnic.'